hotchpotch/miracl-hf-unified huggingface dataset:
আধুনগর ইউনিয়ন
আধুনগর বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আধুনগর ইউনিয়নের আয়তন ৪৫৭৪ একর (১৮.৫১ বর্গ কিলোমিটার)।
২০১১ সালের পরিসংখ্যান অনুযায়ী আধুনগর ইউনিয়নের লোকসংখ্যা ২০,৫৭৫ জন। এর মধ্যে পুরুষ ১০,১৪৩ জন এবং মহিলা ১০,৪৩২ জন।
লোহাগাড়া উপজেলার পশ্চিমাংশে আধুনগর ইউনিয়নের অবস্থান। লোহাগাড়া উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের দক্ষিণে চুনতি ইউনিয়ন; পূর্বে পুটিবিলা ইউনিয়ন ও লোহাগাড়া ইউনিয়ন; উত্তরে আমিরাবাদ ইউনিয়ন, সাতকানিয়া উপজেলার সোনাকানিয়া ইউনিয়ন ও লোহাগাড়া উপজেলাধীন বড়হাতিয়া ইউনিয়ন এবং পশ্চিমে বাঁশখালী উপজেলার চাম্বল ইউনিয়ন অবস্থিত।
মোগল সুবাদার আদু খাঁ'র নামে এই এলাকার নামকরণ করা হয় আদুনগর, যা পরবর্তীতে আধুনগর নামে পরিচিতি লাভ করে।
আধুনগর ইউনিয়ন লোহাগাড়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
আধুনগর ইউনিয়নের স্বাক্ষরতার হার ৪৭.৭৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা, ১টি নিম্ন মাধ্যমিক বিদ্যালয়, ৯টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।আধুনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
১৯৯১ সাল পর্যন্ত এই এলাকার সিংহভাগ মানুষই কৃষির উপর নির্ভরশীল ছিল। বর্তমানে এই এলাকা ব্যবসায়ী ও সৌদী আরব প্রবাসী অধ্যুষিত এলাকা হিসাবে পরিচিত। এ এলাকা মাছ চাষের জন্য উপযুক্ত হওয়ায় এখানে অনেক মৎস্য খামার গড়ে উঠেছে।
উর্বর মাটি উঁচু জমি ও পাহাড়ের কাছাকাছি হওয়ায় এখানে সব ধরনের ফসল আবাদ হয়। প্রধান ফসল ধান ছাড়াও ইক্ষু, তরমুজ, ফেলন ডাল ও মরিচ চাষের জন্য বিখ্যাত। শীত মৌসুমে এখানে সব ধরনের শীতকালীন সবজির আবাদ হয়।
আধুনগর ইউনিয়নে ১৯টি মসজিদ, ৩টি মন্দির ও ৩টি বিহার রয়েছে।
আধুনগর ইউনিয়নের উপর দিয়ে বয়ে চলেছে ডলু নদী। এছাড়াও প্রবাহিত হচ্ছে আধুনগর হাতিয়ার খাল, রাতার খাল, আধুনগর বাহির মুখ খাল এবং আধুনগর কুলপাগলী খাল।।
আধুনগর ইউনিয়নের প্রধান প্রধান হাট/বাজারগুলো হল আধুনগর খাঁন হাট বাজার এবং আধুনগর হাতিয়ার কুল বাজার।
আমিরাবাদ ইউনিয়ন, লোহাগাড়া
আমিরাবাদ বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আমিরাবাদ ইউনিয়নের আয়তন ৪৩৬১ একর (১৭.৬৫ বর্গ কিলোমিটার)।
২০১১ সালের পরিসংখ্যান অনুযায়ী আমিরাবাদ ইউনিয়নের লোকসংখ্যা ৩৮,০৪৫ জন। এর মধ্যে পুরুষ ১৮,৪৭৬ জন এবং মহিলা ১৯,৫৬৯ জন।
লোহাগাড়া উপজেলার উত্তরাংশে আমিরাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের দক্ষিণে আধুনগর ইউনিয়ন, লোহাগাড়া ইউনিয়ন ও কলাউজান ইউনিয়ন; পূর্বে কলাউজান ইউনিয়ন ও পদুয়া ইউনিয়ন; উত্তরে পদুয়া ইউনিয়ন ও সাতকানিয়া উপজেলার সাতকানিয়া ইউনিয়ন এবং পশ্চিমে সাতকানিয়া উপজেলার সোনাকানিয়া ইউনিয়ন অবস্থিত।
আমিরাবাদ ইউনিয়ন ১৯৬৮ সালে ১৪নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ২নং আমিরাবাদ ইউনিয়ন হিসেবে কার্যক্রম শুরু করে।
আমিরাবাদ ইউনিয়ন লোহাগাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
আমিরাবাদ ইউনিয়নের স্বাক্ষরতার হার ৫৫.৮২%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৬টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৮টি প্রাথমিক বিদ্যালয়, ১টি এবতেদায়ী মাদ্রাসা ও ১টি কিন্ডারগার্টেন রয়েছে।আমিরাবাদ ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
আমিরাবাদ ইউনিয়নে ৬০টি মসজিদ ও ৩টি মন্দির রয়েছে।
আমিরাবাদ ইউনিয়নের মধ্য দিয়ে টংকাবতী নদী ও পশ্চিম সীমান্ত দিয়ে ডলু নদী বয়ে চলেছে। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়া খাল, বাই খাল এবং গোলাছড়ি খাল।
আমিরাবাদ ইউনিয়নের প্রধান ২টি হাট/বাজার হল মাস্টার হাট এবং নতুন বাজার।
মরহুম আশরাফ আলি চৌধুরী-শিক্ষাবীদ
চরম্বা ইউনিয়ন
চরম্বা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
চরম্বা ইউনিয়নের আয়তন ৮০২৭ একর (৩২.৪৮ বর্গ কিলোমিটার)।
২০১১ সালের পরিসংখ্যান অনুযায়ী চরম্বা ইউনিয়নের লোকসংখ্যা ২৫,৬২৪ জন। এর মধ্যে পুরুষ ১৩,২৭১ জন এবং মহিলা ১২,৩৫৩ জন।
লোহাগাড়া উপজেলার সর্ব-পূর্বে চরম্বা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে পুটিবিলা ইউনিয়ন ও কলাউজান ইউনিয়ন, পশ্চিমে কলাউজান ইউনিয়ন ও পদুয়া ইউনিয়ন, উত্তরে পদুয়া ইউনিয়ন ইউনিয়ন ও বান্দরবান জেলার বান্দরবান সদর উপজেলার টংকাবতী ইউনিয়ন এবং পূর্বে বান্দরবান জেলার বান্দরবান সদর উপজেলার টংকাবতী ইউনিয়ন ও লামা উপজেলার সরই ইউনিয়ন অবস্থিত।
চরম্বা ইউনিয়ন ১৯৬৮ সালে ১৬নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৪নং চরম্বা ইউনিয়ন পরিষদ হিসেবে কার্যক্রম শুরু করে।
চরম্বা ইউনিয়ন লোহাগাড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
চরম্বা ইউনিয়নের স্বাক্ষরতার হার ৩৮.০৯%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১২টি প্রাথমিক বিদ্যালয়, ৮টি এবতেদায়ী মাদ্রাসা ও ৩টি কিন্ডারগার্টেন রয়েছে।
চরম্বা ইউনিয়নে যোগাযোগের প্রধান ২টি সড়ক হল লোহাগাড়া-চরম্বা সড়ক ও পদুয়া-চরম্বা সড়ক। প্রধান যোগাযোগ মাধ্যম সিএনজি চালিত অটোরিক্সা।
চরম্বা ইউনিয়নে ৮২টি মসজিদ, ৮টি মন্দির ও ২টি বিহার রয়েছে।
চরম্বা ইউনিয়নের উপর দিয়ে প্রবাহিত হচ্ছে টর খাল, কর্মু খাল এবং জর খাল।
চরম্বা ইউনিয়নের প্রধান প্রধান হাট/বাজারগুলো হল চরম্বা নয়া বাজার, নোয়ারবিলা চৌমুহনী বাজার এবং বাংলা বাজার।
চুনতি ইউনিয়ন
চুনতি বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
চুনতি ইউনিয়নের আয়তন ১৫,১২৮ একর (৬১.২২ বর্গ কিলোমিটার)। এটি লোহাগাড়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী চুনতি ইউনিয়নের লোকসংখ্যা ৩৩,৪১৫ জন। এর মধ্যে পুরুষ ১৬,৪৬৬ জন এবং মহিলা ১৬,৯৪৯ জন।
লোহাগাড়া উপজেলার সর্ব-দক্ষিণে চুনতি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পূর্বে পুটিবিলা ইউনিয়ন, উত্তরে আধুনগর ইউনিয়ন, পশ্চিমে বাঁশখালী উপজেলার চাম্বল ইউনিয়ন ও পুঁইছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও বান্দরবান জেলার লামা উপজেলার আজিজনগর ইউনিয়ন অবস্থিত।
চুনতি ইউনিয়ন ১৯৬৮ সালে ২০নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৮নং চুনতি ইউনিয়ন পরিষদ হিসেবে কার্যক্রম শুরু করে।
চুনতি ইউনিয়ন লোহাগাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
চুনতি ইউনিয়নের স্বাক্ষরতার হার ৪১.৪৩%। এ ইউনিয়নে ১টি ডিগ্রী কলেজ, ১টি কামিল মাদ্রাসা, ১টি ফাজিল মাদ্রাসা, ২টি দাখিল মাদ্রাসা, ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয়, ১৬টি প্রাথমিক বিদ্যালয়, ৫টি এবতেদায়ী মাদ্রাসা ও ৩টি কিন্ডারগার্টেন রয়েছে।চুনতি ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চুনতি ইউনিয়নে ৫০টি মসজিদ, ৫টি মন্দির ও ৩টি বিহার রয়েছে।
চুনতি ইউনিয়নের উপর দিয়ে প্রবাহিত হচ্ছে চাম্বী খাল, চান্দা খাল, সোনাছড়ি খাল, ফারাঙ্গা ছড়া, সাতগড় ছড়া, হাইছবিলা খাল, মছকানিয়ার ছড়া, রাতার ছড়া, হাতিয়ার খাল, পাগলীর খাল, বুড়ির ছড়া, পেকুয়ার ছড়া এবং নারাঙ্গার ছড়া।
চুনতি ইউনিয়নের প্রধান প্রধান হাট/বাজারগুলো হল চুনতি ডেপুটি বাজার, চুনতি মুন্সেফ বাজার, চুনতি বনপুকুর বাজার এবং সাতগড় মৌলভী বাজার।
কলাউজান ইউনিয়ন
কলাউজান বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
কলাউজান ইউনিয়নের আয়তন ৩৯৯৬ একর (১৬.১৭ বর্গ কিলোমিটার)।
২০১১ সালের পরিসংখ্যান অনুযায়ী কলাউজান ইউনিয়নের লোকসংখ্যা ২৮,৫৭৫ জন। এর মধ্যে পুরুষ ১৩,৯২৭ জন এবং মহিলা ১৪,৬৪৮ জন।
লোহাগাড়া উপজেলার মধ্যভাগে কলাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে পুটিবিলা ইউনিয়ন, পূর্বে চরম্বা ইউনিয়ন, উত্তরে চরম্বা ইউনিয়ন ও পদুয়া ইউনিয়ন এবং পশ্চিমে আমিরাবাদ ইউনিয়ন ও লোহাগাড়া ইউনিয়ন অবস্থিত।
একদিন কিছু ইংরেজ এই এলাকা জরিপ করার কাজে আসে। এই ইউনিয়নে একটি টংকাবতী খাল আছে। ইংরেজেরা ওখান দাঁড়িয়ে দু'কুলের দৃশ্য অবলোকন করছিল। ইংরেজদের পাশে এলাকার সে সময়ের কিছু পণ্ডিত লোক সঙ্গ দিচ্ছিল। এমন সময় টংকাবতী খালের উজান থেকে একটা কলার ভেলা কিছু কলার ছড়া সহ বোঝাই করে কিছু লোক ভাসিয়ে আনছে। ইংরেজরা কৌতূহলী হয়ে যখন বলাবলি করছিল "What is the name of this place?" বাঙ্গালীরা ইংরেজী সঠিকভাবে বুঝতে না পেরে শুধু name শব্দটি বুঝেই অনুমান করে খালের উজান থেকে ভেসে আসা কলার ভেলার দিকে দেখে বলতে লাগল উজান থেকে কলা আসছে। ইংরেজরা তা বুঝতে না পারায় পুনরায় বলতে লাগল "কলা-উজান", আর সে থেকে তারা মনে করে নিল এই জায়গার নাম বলেছে "কলাউজান"।
কলাউজান ইউনিয়ন ১৯৬৮ সালে ১৭নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৫নং কলাউজান ইউনিয়ন পরিষদ হিসেবে কার্যক্রম শুরু করে।
কলাউজান ইউনিয়ন লোহাগাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
কলাউজান ইউনিয়নের স্বাক্ষরতার হার ৯০.০০%। এ ইউনিয়নে ১টি ফাজিল মাদ্রাসা, ১টি আলিম মাদ্রাসা, ৩টি মাধ্যমিক বিদ্যালয়, ৪টি দাখিল মাদ্রাসা, ৯টি প্রাথমিক বিদ্যালয় ও ৫টি এবতেদায়ী মাদ্রাসা রয়েছে।
কলাউজান ইউনিয়নে যোগাযোগের প্রধান সড়ক হল লোহাগাড়া-কলাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
কলাউজান ইউনিয়নে ২৪টি মসজিদ, ৯টি মন্দির ও ৫টি বিহার রয়েছে।
কলাউজান ইউনিয়নের উপর দিয়ে বয়ে চলেছে টংকাবতী নদী। এছাড়া রয়েছে সুখছড়ি খাল, মরা খাল, বাইরগ্য খাল, কর্মু ছড়া এবং বোয়ালি খাল।
কলাউজান ইউনিয়নের প্রধান প্রধান হাট/বাজারগুলো হল কানুরাম বাজার নয়া হাট, বাংলাবাজার এবং হিন্দুর হাট।
লোহাগাড়া ইউনিয়ন
লোহাগাড়া বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
লোহাগাড়া ইউনিয়নের আয়তন ২৭৭৬ একর (১১.২৩ বর্গ কিলোমিটার)। এটি লোহাগাড়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী লোহাগাড়া ইউনিয়নের লোকসংখ্যা প্রায় ৩৮ হাজার। এর মধ্যে পুরুষ প্রায় ২০ হাজার এবং মহিলা প্রায় ১৮ হাজার।
লোহাগাড়া উপজেলার মধ্যভাগে লোহাগাড়া ইউনিয়নের অবস্থান। লোহাগাড়া উপজেলা সদর এ ইউনিয়নে অবস্থিত। এ ইউনিয়নের দক্ষিণে পুটিবিলা ইউনিয়ন, পূর্বে কলাউজান ইউনিয়ন, উত্তরে আমিরাবাদ ইউনিয়ন এবং পশ্চিমে আধুনগর ইউনিয়ন অবস্থিত।
লোহাগাড়া ইউনিয়ন ১৯৬৮ সালে ১৮নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৬নং লোহাগাড়া ইউনিয়ন পরিষদ হিসেবে কার্যক্রম শুরু করে।
লোহাগাড়া ইউনিয়ন লোহাগাড়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
লোহাগাড়া ইউনিয়নের স্বাক্ষরতার হার ৪৮.৩১%। এ ইউনিয়নে ১টি বিশ্ববিদ্যালয় কলেজ, ২টি ফাজিল মাদ্রাসা, ১টি টেকনিক্যাল কলেজ, ১টি স্কুল এন্ড কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয়, ১১টি প্রাথমিক বিদ্যালয়, ৫টি এবতেদায়ী মাদ্রাসা ও ২টি কিন্ডারগার্টেন রয়েছে।লোহাগাড়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
লোহাগাড়া ইউনিয়নে ১১টি মসজিদ ও ২টি মন্দির রয়েছে।
লোহাগাড়া ইউনিয়নের উপর দিয়ে বয়ে চলেছে বোয়ালিয়া খাল, সুখছড়ি খাল এবং বামির নালা খাল।
লোহাগাড়া ইউনিয়নের প্রধান প্রধান হাট/বাজারগুলো হল দরবেশ হাট বাজার এবং বটতলী বাজার।
পদুয়া ইউনিয়ন, লোহাগাড়া
পদুয়া বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
পদুয়া ইউনিয়নের আয়তন ৬৬৪০ একর (২৬.৮৭ বর্গ কিলোমিটার)।
২০১১ সালের পরিসংখ্যান অনুযায়ী পদুয়া ইউনিয়নের লোকসংখ্যা প্রায় ৫৪ হাজার। এর মধ্যে পুরুষ প্রায় ২৮ হাজার এবং মহিলা প্রায় ২৬ হাজার।
লোহাগাড়া উপজেলার সর্ব-উত্তরে পদুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৫ কিলোমিটার। এ ইউনিয়নের দক্ষিণে চরম্বা ইউনিয়ন, কলাউজান ইউনিয়ন ও আমিরাবাদ ইউনিয়ন; পশ্চিমে আমিরাবাদ ইউনিয়ন ও সাতকানিয়া উপজেলার সাতকানিয়া ইউনিয়ন; উত্তরে সাতকানিয়া উপজেলার ছদাহা ইউনিয়ন এবং পূর্বে বান্দরবান জেলার বান্দরবান সদর উপজেলার টংকাবতী ইউনিয়ন অবস্থিত।
পদুয়া ইউনিয়ন ১৯৬৮ সালে ১৫নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৩নং পদুয়া ইউনিয়ন পরিষদ হিসেবে এ ইউনিয়নের কার্যক্রম শুরু হয়।
পদুয়া ইউনিয়ন লোহাগাড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি "পদুয়া", "জঙ্গল পদুয়া", "ধলিবিলা" ও "আঁধারমানিক" এ ৪টি মৌজায় বিভক্ত। এ ইউনিয়নের গ্রামগুলো হল:
পদুয়া ইউনিয়নের স্বাক্ষরতার হার ৩৮.৭৬%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১৪টি প্রাথমিক বিদ্যালয়, ৫টি এবতেদায়ী মাদ্রাসা ও ৩টি কিন্ডারগার্টেন রয়েছে।
পদুয়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
পদুয়া ইউনিয়নে ৮৬টি মসজিদ, ১৫টি মন্দির ও ১টি বিহার রয়েছে।
পদুয়া ইউনিয়নের উপর দিয়ে প্রবাহিত হচ্ছে হাঙ্গর খাল।
পদুয়া ইউনিয়নের প্রধান প্রধান হাট/বাজারগুলো হল পদুয়া হাট, তেওয়ারীহাট বাজার এবং ঠাকুরদীঘির বাজার।
পুটিবিলা ইউনিয়ন
পুটিবিলা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
পুটিবিলা ইউনিয়নের আয়তন ১০,৯২০ একর (৪৪.১৯ বর্গ কিলোমিটার)।
২০১১ সালের পরিসংখ্যান অনুযায়ী পুটিবিলা ইউনিয়নের লোকসংখ্যা ২৫,৭৮৩ জন। এর মধ্যে পুরুষ ১২,৭১৪ জন এবং মহিলা ১৩,০৬৯ জন।
লোহাগাড়া উপজেলার দক্ষিণ-পূর্বাংশে পুটিবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে চরম্বা ইউনিয়ন, কলাউজান ইউনিয়ন ও লোহাগাড়া ইউনিয়ন; পশ্চিমে আধুনগর ইউনিয়ন ও চুনতি ইউনিয়ন; দক্ষিণে চুনতি ইউনিয়ন, বান্দরবান জেলার লামা উপজেলার সরই ইউনিয়ন এবং পূর্বে বান্দরবান জেলার লামা উপজেলার সরই ইউনিয়ন অবস্থিত।
পুটিবিলা ইউনিয়ন ১৯৬৮ সালে ১৯নং কাউন্সিল হিসেবে সাতকানিয়া উপজেলার অন্তর্ভূক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৭নং পুটিবিলা ইউনিয়ন পরিষদ হিসেবে কার্যক্রম শুরু করে।
পুটিবিলা ইউনিয়ন লোহাগাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
পুটিবিলা ইউনিয়নের স্বাক্ষরতার হার ৩৫.৫৩%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ৫টি এবতেদায়ী মাদ্রাসা ও ২টি কিন্ডারগার্টেন রয়েছে।
পুটিবিলা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
পুটিবিলা ইউনিয়নে ১১টি মসজিদ ও ২টি মন্দির রয়েছে।
পুটিবিলা ইউনিয়নের উপর দিয়ে বয়ে চলেছে ডলু নদী। এছাড়া রয়েছে সুখছড়ি খাল, সড়াইয়া খাল, কালাইয়্যা খাল, সোনাছড়ি খাল, কংস নালা খাল।
পুটিবিলা ইউনিয়নের প্রধান প্রধান হাট/বাজারগুলো হল এম চর হাট এবং নয়া বাজার।
বরকল ইউনিয়ন, চন্দনাইশ
বরকল বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
বরকল ইউনিয়নের আয়তন ৩০৩২ একর (১২.২৭ বর্গ কিলোমিটার)।
২০১১ সালের পরিসংখ্যান অনুযায়ী বরকল ইউনিয়নের লোকসংখ্যা ২৬,১০০ জন। এর মধ্যে পুরুষ ১৩,৭২৫ জন এবং মহিলা ১২,৩৭৫ জন।
চন্দনাইশ উপজেলার সর্ব-পশ্চিমে বরকল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে বরমা ইউনিয়ন, পূর্বে চন্দনাইশ পৌরসভা ও জোয়ারা ইউনিয়ন, উত্তরে পটিয়া উপজেলার শোভনদণ্ডী ইউনিয়ন এবং পশ্চিমে আনোয়ারা উপজেলার পরৈকোড়া ইউনিয়ন, হাইলধর ইউনিয়ন ও সাঙ্গু নদী অবস্থিত।
বরকল ইউনিয়ন চন্দনাইশ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
বরকল ইউনিয়ন পূর্বে পটিয়া উপজেলাধীন ১৯নং বরকল ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৪নং বরকল ইউনিয়ন পরিষদ নামে প্রতিষ্ঠিত।
বরকল ইউনিয়নের স্বাক্ষরতার হার ৬১.০৮%। এ ইউনিয়নে ৫টি মাধ্যমিক বিদ্যালয়, ৩টি মাদ্রাসা ও ১১টি প্রাথমিক বিদ্যালয় রয়েছে।
বরকল ইউনিয়নে যোগাযোগের প্রধান সড়ক চন্দনাইশ-বরকল সড়ক। প্রধান যোগাযোগ মাধ্যম সিএনজি চালিত অটোরিক্সা।
বরকল ইউনিয়নে ৩৯টি মসজিদ, ২টি ঈদগাহ ও ১১টি মন্দির রয়েছে।
বরকল ইউনিয়নের পশ্চিম পাশ দিয়ে বয়ে চলেছে সাঙ্গু নদী। এছাড়া রয়েছে চানখালী খাল।
বরকল ইউনিয়নের প্রধান ২টি হাট/বাজার হল মৌলভীবাজার এবং বাংলাবাজার।
জ
বরমা ইউনিয়ন
বরমা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
বরমা ইউনিয়নের আয়তন ২৩৭৫ একর (৯.৬১ বর্গ কিলোমিটার)।
২০১১ সালের পরিসংখ্যান অনুযায়ী বরমা ইউনিয়নের লোকসংখ্যা ২২,৯৭০ জন। এর মধ্যে পুরুষ ১১,৪৫৭ জন এবং মহিলা ১১,৫১৩ জন।
চন্দনাইশ উপজেলার পশ্চিমাংশে বরমা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে বরকল ইউনিয়ন ও চন্দনাইশ পৌরসভা; পূর্বে চন্দনাইশ পৌরসভা ও সাতবাড়িয়া ইউনিয়ন; দক্ষিণে বৈলতলী ইউনিয়ন ও সাতকানিয়া উপজেলার চরতী ইউনিয়ন এবং পশ্চিমে সাতকানিয়া উপজেলার চরতী ইউনিয়ন, সাঙ্গু নদী ও আনোয়ারা উপজেলার হাইলধর ইউনিয়ন অবস্থিত।
বরমা ইউনিয়ন চন্দনাইশ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
বরমা ইউনিয়ন পূর্বে পটিয়া উপজেলাধীন ২০নং বরমা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৫নং বরমা ইউনিয়ন পরিষদ নামে প্রতিষ্ঠিত।
বরমা ইউনিয়নের স্বাক্ষরতার হার ৬০.৩৩%। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বরমা ইউনিয়নে যোগাযোগের প্রধান সড়ক চন্দনাইশ-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
বরমা ইউনিয়নে ১৭টি মসজিদ, ৩টি ঈদগাহ, ১০টি মন্দির ও ২টি বিহার রয়েছে।
বরমা ইউনিয়নের পশ্চিম প্রান্ত দিয়ে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে কেশুয়া চাঁনখালী খাল, বাতাজুরী যত খাল এবং নিশি কান্ত যত খাল।
বরমা ইউনিয়নের প্রধান ৩টি হাট/বাজার হল বরমা ধামাইরহাট বাজার, বরমা কালীরহাট বাজার এবং বরমা টিনের হাট।
ধোপাছড়ি ইউনিয়ন
ধোপাছড়ি বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ধোপাছড়ি ইউনিয়নের লোকসংখ্যা ১২,৭৯৬ জন। এর মধ্যে পুরুষ ৬,৬০৭ জন এবং মহিলা ৬,১৮৯ জন।
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরাণগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরাণগড় ইউনিয়ন অবস্থিত।
ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত।
ধোপাছড়ি ইউনিয়নের স্বাক্ষরতার হার ৩০.৪১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।
ধোপাছড়ি ইউনিয়নে যোগাযোগের প্রধান সড়ক হাশিমপুর-ধোপাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
ধোপাছড়ি ইউনিয়নে ১৬টি মসজিদ ও ৬টি বিহার রয়েছে।
ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল।
ধোপাছড়ি ইউনিয়নের প্রধান হাট-বাজার হল ধোপাছড়ি বাজার।
হারলা ইউনিয়ন
হারলা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি সাবেক ইউনিয়ন।
হারলা ইউনিয়নের আয়তন ছিল ২৭০৮ একর (১০.৯৬ বর্গ কিলোমিটার)।
হারলা ইউনিয়ন চন্দনাইশ উপজেলাধীন ৩নং হারলা ইউনিয়ন পরিষদ নামে পরিচিত ছিল। পরবর্তীতে চন্দনাইশ পৌরসভা গঠনের কারণে হারলা ইউনিয়ন সম্পূর্ণ পৌরসভার অন্তর্ভুক্ত হয়ে যায়। এর ফলে হারলা ইউনিয়ন পরিষদ কার্যক্রম বর্তমানে বিলুপ্ত।
হাশিমপুর ইউনিয়ন
হাশিমপুর বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
হাশিমপুর ইউনিয়নের আয়তন ৬৮৩৫ একর (২৭.৬৬ বর্গ কিলোমিটার)।
২০১১ সালের পরিসংখ্যান অনুযায়ী হাশিমপুর ইউনিয়নের লোকসংখ্যা ২৭,০৬৭ জন। এর মধ্যে পুরুষ ১৩,৯০৪ জন এবং মহিলা ১৩,১৬৩ জন।
চন্দনাইশ উপজেলার মধ্যভাগে হাশিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে কাঞ্চনাবাদ ইউনিয়ন; পশ্চিমে কাঞ্চনাবাদ ইউনিয়ন, চন্দনাইশ পৌরসভা ও সাতবাড়িয়া ইউনিয়ন; দক্ষিণে সাতবাড়িয়া ইউনিয়ন ও দোহাজারী পৌরসভা এবং পূর্বে দোহাজারী পৌরসভা, ধোপাছড়ি ইউনিয়ন ও কাঞ্চনাবাদ ইউনিয়ন অবস্থিত।
হাশিমপুর ইউনিয়ন চন্দনাইশ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
হাশিমপুর ইউনিয়ন পূর্বে পটিয়া উপজেলাধীন ২৩নং হাশিমপুর ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৮নং হাশিমপুর ইউনিয়ন পরিষদ নামে প্রতিষ্ঠিত।
হাশিমপুর ইউনিয়নের স্বাক্ষরতার হার ৫৭.৯৫%। এ ইউনিয়নে ২টি মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
হাশিমপুর ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়। এছাড়া এ ইউনিয়নে রেল যোগাযোগ ব্যবস্থাও রয়েছে। চট্টগ্রাম-দোহাজারী রেলপথ। খানহাট স্টেশন ও হাশিমপুর স্টেশন হল দুইটি রেলস্টেশন।
হাশিমপুর ইউনিয়নে ৩৫টি মসজিদ ও ১টি মন্দির রয়েছে।
হাশিমপুর ইউনিয়নের উপর দিয়ে প্রবাহিত হচ্ছে বরগুণী খাল।
হাশিমপুর ইউনিয়নের প্রধান হাট/বাজার হল খানহাট ও বাগিচা হাট।
জোয়ারা ইউনিয়ন
জোয়ারা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
জোয়ারা ইউনিয়নের আয়তন ১৬৫৩ একর (৬.৬৯ বর্গ কিলোমিটার)। এটি চন্দনাইশ উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী জোয়ারা ইউনিয়নের লোকসংখ্যা ১২,৬৮২ জন। এর মধ্যে পুরুষ ৬,২৫৬ জন এবং মহিলা ৬,৪২৬ জন।
চন্দনাইশ উপজেলার উত্তর-পশ্চিমাংশে জোয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কাঞ্চনাবাদ ইউনিয়ন, দক্ষিণে চন্দনাইশ পৌরসভা, পশ্চিমে বরকল ইউনিয়ন ও পটিয়া উপজেলার শোভনদণ্ডী ইউনিয়ন এবং উত্তরে কাঞ্চনাবাদ ইউনিয়ন ও পটিয়া উপজেলার শোভনদণ্ডী ইউনিয়ন অবস্থিত।
জোয়ারা ইউনিয়ন চন্দনাইশ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
জোয়ারা ইউনিয়ন পূর্বে পটিয়া উপজেলাধীন ১৮নং জোয়ারা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ২নং জোয়ারা ইউনিয়ন পরিষদ নামে প্রতিষ্ঠিত।
আগেরকার আমলে নিকটবর্তী খাল থেকে প্রায় সময় জোয়ারের পানিতে এলাকা তলিয়ে যেত। জোয়ারের পানিতে এলাকা প্লাবিত হলে তখন নৌকা, বাঁশের ভেলা, কলাগাছের ভেলা ইত্যাদি দিয়ে এলাকার লোকজন যাতায়াত করত। এভাবে কয়েকবছর অতিবাহিত হওয়ার পর তৎকালীন সৌন্দ্র উকিল, যোগেন্দ্র মহাজন, খগেন্দ্র মহাজন সূর্য কুমার, সেনগোষ্ঠী মিলে ইউনিয়নের নাম "জোয়ারা" প্রস্তাব করেন। তখন থেকেই এই ইউনিয়নের নাম হয় "জোয়ারা"।
জোয়ারা ইউনিয়নের স্বাক্ষরতার হার ৬১.৫২%। এ ইউনিয়নে ২টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।জোয়ারা ইউনিয়নে যোগাযোগের প্রধান সড়ক চন্দনাইশ-জোয়ারা সড়ক। প্রধান যোগাযোগ মাধ্যম সিএনজি চালিত অটোরিক্সা।
জোয়ারা ইউনিয়নে ১০টি মসজিদ, ১টি ঈদগাহ, ৩টি মন্দির ও ১টি বিহার রয়েছে।
জোয়ারা ইউনিয়নের প্রধান হাট/বাজার হল বদল ফকির হাট।
কাঞ্চনাবাদ ইউনিয়ন
কাঞ্চনাবাদ বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
কাঞ্চনাবাদ ইউনিয়নের আয়তন ৫৬৯১ একর (২৩.০৩ বর্গ কিলোমিটার)।
২০১১ সালের পরিসংখ্যান অনুযায়ী কাঞ্চনাবাদ ইউনিয়নের লোকসংখ্যা ২৪,৭০১ জন। এর মধ্যে পুরুষ ১৩,০৬০ জন এবং মহিলা ১১,৬৪১ জন।
চন্দনাইশ উপজেলার উত্তরাংশে কাঞ্চনাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে ধোপাছড়ি ইউনিয়ন ও হাশিমপুর ইউনিয়ন; দক্ষিণে হাশিমপুর ইউনিয়ন, জোয়ারা ইউনিয়ন ও চন্দনাইশ পৌরসভা; পশ্চিমে জোয়ারা ইউনিয়ন, পটিয়া উপজেলার শোভনদণ্ডী ইউনিয়ন ও খরনা ইউনিয়ন এবং উত্তরে পটিয়া উপজেলার খরনা ইউনিয়ন ও কচুয়াই ইউনিয়ন অবস্থিত।
কাঞ্চনাবাদ ইউনিয়ন চন্দনাইশ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
পটিয়া উপজেলার ১৭নং খরনা ইউনিয়ন থেকে ১৯৭৩ সালে ভাগ হয়ে ১৭নং (ক) কাঞ্চনাবাদ ইউনিয়ন গঠিত হয়। পরবর্তীতে এ ইউনিয়ন চন্দনাইশ উপজেলায় অন্তর্ভুক্ত হয়ে ১নং কাঞ্চনাবাদ ইউনিয়ন হয়।
কাঞ্চনাবাদ ইউনিয়নে ৫টি গ্রাম রয়েছে। যথাক্রমে: কাঞ্চননগর, মুরাদাবাদ, পূর্ব এলাহাবাদ, পশ্চিম এলাহাবাদ ও ৪১নং লট এলাহাবাদ। কাঞ্চননগর গ্রামের প্রথম অংশ "কাঞ্চন" এবং মুরাদাবাদ, এলাহাবাদ শেষ অংশ "আবাদ" নিয়ে "কাঞ্চনাবাদ" ইউনিয়নের নামকরণ করা হয়।
কাঞ্চনাবাদ ইউনিয়নের স্বাক্ষরতার হার ৫৪.৫১%। এ ইউনিয়ন ১টি বিশ্ববিদ্যালয়, ১টি মেডিকেল কলেজ, ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।কাঞ্চনাবাদ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
এছাড়া রেলপথেও এ ইউনিয়নে যোগাযোগ করা যায়। চট্টগ্রাম-দোহাজারী রেলপথ (কাঞ্চননগর স্টেশন)।
কাঞ্চনাবাদ ইউনিয়নে ৪৮টি মসজিদ, ৫টি ঈদগাহ, ৪টি মন্দির ও ১টি প্যাগোডা রয়েছে।
কাঞ্চনাবাদ ইউনিয়নের উপর দিয়ে প্রবাহিত হচ্ছে সোনাই ছড়ি খাল এবং গুইল্লা ছড়ি খাল।
কাঞ্চনাবাদ ইউনিয়নের প্রধান হাট/বাজার হল রওশনহাট।
সাতবাড়িয়া ইউনিয়ন, চন্দনাইশ
সাতবাড়িয়া বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
সাতবাড়িয়া ইউনিয়নের আয়তন ২৮৭৮ একর (১১.৬৫ বর্গ কিলোমিটার)।
২০১১ সালের পরিসংখ্যান অনুযায়ী সাতবাড়িয়া ইউনিয়নের লোকসংখ্যা ২৪,৩২৩ জন। এর মধ্যে পুরুষ ১২,১১১ জন এবং মহিলা ১২,২১২ জন।
চন্দনাইশ উপজেলার দক্ষিণাংশে সাতবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে দোহাজারী পৌরসভা ও হাশিমপুর ইউনিয়ন; উত্তরে হাশিমপুর ইউনিয়ন ও চন্দনাইশ পৌরসভা; পশ্চিমে চন্দনাইশ পৌরসভা ও বরমা ইউনিয়ন এবং দক্ষিণে বৈলতলী ইউনিয়ন, সাতকানিয়া উপজেলার খাগরিয়া ইউনিয়ন ও চন্দনাইশ উপজেলাধীন দোহাজারী পৌরসভা অবস্থিত।
সাতবাড়িয়া ইউনিয়ন চন্দনাইশ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
সাতবাড়িয়া ইউনিয়নের অন্তর্গত "হাছনদণ্ডী" মৌজাকে বর্তমানে দোহাজারী পৌরসভার অন্তর্ভুক্ত করা হয়েছে।
সাতবাড়িয়া ইউনিয়ন পূর্বে পটিয়া উপজেলাধীন ২২নং সাতবাড়িয়া ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৭নং সাতবাড়িয়া ইউনিয়ন পরিষদ নামে প্রতিষ্ঠিত।
লোকমুখে জানা যায়, এই গ্রামে সাতজন জমিদার ছিলেন, তাদের সাতটা বাড়ী ছিল, এখান থেকেই এই গ্রামের নাম হয় "সাতবাড়িয়া"। সাতবাড়িয়া গ্রামের নামানুসারে ইউনিয়নের নামকরণ করা হয়।
সাতবাড়িয়া ইউনিয়নের স্বাক্ষরতার হার ৫৬.৪২%। এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
সাতবাড়িয়া ইউনিয়নে যোগাযোগের প্রধান সড়ক হাশিমপুর-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
সাতবাড়িয়া ইউনিয়নে ৩৬টি মসজিদ, ২টি ঈদগাহ, ৩টি মন্দির ও ২টি বিহার রয়েছে।
সাতবাড়িয়া ইউনিয়নের উপর দিয়ে প্রবাহিত হচ্ছে যতরকুল খাল এবং নাশিরকুল খাল।
সাতবাড়িয়া ইউনিয়নের প্রধান প্রধান হাট/বাজারগুলো হল নাজির হাট, জামতল বাজার, দেওয়ানহাট বাজার এবং সাতবাড়িয়া আশরাফ মুহুরী হাট।
ইসলামিক সেন্টার অভ আমেরিকা
ইসলামিক সেন্টার অভ আমেরিকা () মার্কিন যুক্তরাষ্ট্রের মিশিগান (Michigan) অঙ্গরাজ্যের ডিয়ারবর্ন (Dearborn) শহরে অবস্থিত একটি মসজিদ। মসজিদটি ২০০৫ সালে প্রতিষ্ঠিত হয় এবং প্রতিষ্ঠাতারা এটিকে উত্তর আমেরিকার বৃহত্তম মসজিদ হিসেবে দাবী করেন। মসজিদটি মূলত শিয়া মুসলমানদের জন্য তৈরি করা হলেও সকল মুসলিম এখানে প্রার্থনা করতে পারে।
১৯৬৩ সালে মুহাম্মদ জাওয়াদ চিরি ইসলামী কেন্দ্র সংস্থাটি প্রতিষ্ঠা করেন। সাইয়েদ হাসান আল-কাজউইনি বর্তমান ইমাম।
হলদিয়া ইউনিয়ন, রাউজান
হলদিয়া বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
হলদিয়া ইউনিয়নের আয়তন ১১,৬৪৮ একর (৪৭.১৪ বর্গ কিলোমিটার)। এটি রাউজান উপজেলার সবচেয়ে বড় ইউনিয়ন।
২০০১ সালের পরিসংখ্যান অনুযায়ী হলদিয়া ইউনিয়নের জনসংখ্যা ২০,৪৬৭ জন। এর মধ্যে পুরুষ ১০,০২৪ জন এবং মহিলা ১০,৪৪৩ জন।
রাউজান উপজেলার সর্ব-উত্তরে হলদিয়া ইউনিয়নের অবস্থান। উপজেলা সদর থেকে এ ইউনিযনের দূরত্ব প্রায় সাড়ে ৫ কিলোমিটার। এ ইউনিয়নের দক্ষিণে ডাবুয়া ইউনিয়ন; পশ্চিমে নওয়াজিশপুর ইউনিয়ন ও ফটিকছড়ি উপজেলার আবদুল্লাহপুর ইউনিয়ন, ধর্মপুর ইউনিয়ন ও খিরাম ইউনিয়ন; উত্তরে ফটিকছড়ি উপজেলার খিরাম ইউনিয়ন এবং পূর্বে রাঙ্গামাটি জেলার কাউখালী উপজেলার ফটিকছড়ি ইউনিয়ন অবস্থিত।
হলদিয়া ইউনিয়ন রাউজান উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:
হলদিয়া ইউনিয়নের স্বাক্ষরতার হার ৫২.০৬%। এ ইউনিয়নে ১টি ফাজিল মাদ্রাসা, ১টি উচ্চ মাধ্যমিক কলেজ, ১টি আলিম মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১১টি প্রাথমিক বিদ্যালয় ও ২টি কিন্ডারগার্টেন রয়েছে।
হলদিয়া ইউনিয়নে যোগাযোগের প্রধান সড়ক রাউজান-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
হলদিয়া ইউনিয়নের মধ্য দিয়ে প্রবাহিত খাল/ছড়াগুলো হল ভোমর ঢালা ছড়া, নারকেল্লা ছড়া, ফটিকছড়ি খাল, খরনাথ ছড়া এবং করইল্যা ছড়া।
হলদিয়া ইউনিয়নের প্রধান ৩টি হাট/বাজার হল দরগাহ বাজার, বৈজ্জাহাট এবং আমিরহাট।
রাউজান উপজেলা হইতে ৫ কিলোমিটার উত্তরে আমির হাট হতে ২ কিলোমিটার পূর্বে এহসানুল হায়দার চৌধুরীর বাড়ী।
পাহাড়তলী ইউনিয়ন
পাহাড়তলী বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
পাহাড়তলী ইউনিয়নের আয়তন ৩৮১৫ একর (১৫.৪৪ বর্গ কিলোমিটার)।
২০০১ সালের পরিসংখ্যান অনুযায়ী পাহাড়তলী ইউনিয়নের জনসংখ্যা ২২,৩৪৩ জন। এর মধ্যে পুরুষ ১২,০৪০ জন এবং মহিলা ১০,৩০৩ জন।
রাউজান উপজেলার দক্ষিণাংশে পাহাড়তলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে কদলপুর ইউনিয়ন, পশ্চিমে বাগোয়ান ইউনিয়ন ও পূর্ব গুজরা ইউনিয়ন, দক্ষিণে বাগোয়ান ইউনিয়ন ও রাঙ্গুনিয়া উপজেলার বেতাগী ইউনিয়ন এবং পূর্বে রাঙ্গুনিয়া উপজেলার পোমরা ইউনিয়ন অবস্থিত।
পাহাড়তলী ইউনিয়ন রাউজান উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৪টি মৌজায় বিভক্ত:
পাহাড়তলী ইউনিয়নের স্বাক্ষরতার হার ৬৯.৯২%। চট্টগ্রাম প্রকৌশল ও প্রযুক্তি বিশ্ববিদ্যালয় ছাড়াও এ ইউনিয়নে ১টি ডিগ্রী কলেজ, ২টি স্কুল এন্ড কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।পাহাড়তলী ইউনিয়নে যোগাযোগের প্রধান সড়ক চট্টগ্রাম-কাপ্তাই মহাসড়ক। এছাড়াও রয়েছে উত্তর ও দক্ষিণ রাউজানের সংযোগ সড়ক হাফেজ বজলুর রহমান সড়ক। এছাড়াও অনেক আভ্যন্তরীণ সড়ক রয়েছে যেগুলো দিয়ে ইউনিয়নের বিভিন্ন অঞ্চলে যোগাযোগ করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়াও কাপ্তাই সড়কে সব ধরণের যানবাহন চলাচল করে।
পাহাড়তলী ইউনিয়নে ১টি ইউনিয়ন স্বাস্থ্য কমপ্লেক্স ও ৩টি কমিউনিটি ক্লিনিক রয়েছে।
পাহাড়তলী ইউনিয়নে ১টি তাপ বিদ্যুৎ কেন্দ্র রয়েছে; এটি রাউজান বিদ্যুৎ কেন্দ্র নামে পরিচিত।
পাহাড়তলী ইউনিয়নের মধ্য দিয়ে বয়ে চলেছে দেওয়ানপুর জাইল্যা খালী খাল, খৈয়াখালী খাল, ঊনসত্তর পাড়া রক্তখালী খাল এবং শেখপাড়া ছড়া।
পাহাড়তলী ইউনিয়নের প্রধান ২টি হাট হল গৌরি শংকর হাট এবং পাহাড়তলী বাজার।
চট্টগ্রাম শহর হতে কাপ্তাই সড়কে বাস যোগে রাউজান পাহাড়তলী চৌমুহনী নেমে টেক্সি অথবা রিক্সা যোগে দক্ষিণে মহামুনি বৌদ্ধ বিহারে যাওয়া যায়।
ডোমিনিকান প্রজাতন্ত্রের ভাষা
স্পেনীয় ভাষা ডোমিনিকান প্রজাতন্ত্রের সরকারী ভাষা এবং এই ভাষাতে দেশের প্রায় ৯০% লোক কথা বলে। প্রায় ২% লোক হাইতীয় ক্রেওল ভাষাতে কথা বলে। এছাড়াও কয়েক হাজার লোক ইংরেজি ভিত্তিক একটি ক্রেওল সামানাতে কথা বলে। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষাও ব্যবহৃত হয়।
ত্রিনিদাদ ও টোবাগোর ভাষা
ইংরেজি ভাষা ত্রিনিদাদ ও টোবাগোর সরকারি ভাষা। টোবাগো দ্বীপের প্রায় অর্ধ লক্ষ লোক ক্ষুদ্রতর অ্যান্টিল দ্বীপপুঞ্জের সর্বত্র প্রচলিত একটি ইংরেজি-ভিত্তিক ক্রেওল ভাষাতে কথা বলে। ত্রিনিদাদে একটি ত্রিনিদাদিয়াঁ নামের একটি ফরাসি ভিত্তিক ক্রেওল প্রচলিত। এছাড়াও দ্বীপে ৫০ হাজারেরও বেশি হিন্দিভাষী লোক আছে। আন্তর্জাতিক কাজকর্মে ও পর্যটনে ইংরেজি ব্যবহার করা হয়।
নিকারাগুয়ার ভাষা
স্পেনীয় ভাষা নিকারাগুয়ার সরকারী ভাষা। এখানকার প্রায় ৯০% লোক স্পেনীয় ভাষাতে কথা বলে। ক্যারিবীয় সাগরের উপকূলীয় এলাকার প্রায় এক-পঞ্চমাংশ লোক পশ্চিম ক্যারিবীয় দ্বীপপুঞ্জের প্রায় সর্বত্র প্রচলিত একটি ইংরেজি ভিত্তিক ক্রেওল ভাষাতে কথা বলে। স্বল্পসংখ্যক লোক কিছু আদিবাসী ভাষাতে (মিস্কিতো, সুমো, রামা, ইত্যাদি) কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহৃত হয়। অভিবাসী সম্প্রদায়ে চীনা, আরবি, জার্মান, ইতালীয়, ইত্যাদি ভাষা প্রচলিত।
প্যারিস মসজিদ
প্যারিস মসজিদ বা গ্রঁত মস্কে দ্য পারি () ফ্রান্সের রাজধানী প্যারিস শহরের ৫ম আরোঁদিস্‌মঁ-তে অবস্থিত একটি মসজিদ। ১ম বিশ্বযুদ্ধের পরে ফরাসি সাম্রাজ্যের অধীনস্থ উপনিবেশগুলির যেসব মুসলমান বন্দুকচালক (ফরাসি ভাষায় Tirailleur) জার্মানির বিরুদ্ধে লড়েছিল, তাদের সম্মান জানাতে মসজিদটি নির্মাণ করা হয়। মসজিদটি মুদেজার বা মুদেহার ধাঁচে বানানো। এর মিনার ৩৩ মিটার উঁচু। রাষ্ট্রপতি গাস্তোঁ দুমের্গ ১৯২৬ সালের ১৫ই জুলাই এটির উদ্বোধন করেন। আহমাদ আল-আলাউই নামের এক আলজেরীয় সুফি মুসলমান এবং দারকাওয়া নামের সুফিবাদের প্রবক্তা সেদিন নামাজের ইমামতি করেন। বর্তমানে মুফতি দালিল বুবাকর মসজিদটির ইমাম।
কাপুচিনো
কাপুচিনো বা কাপ্পুচ্চিনো () কফির তৈরি এক ধরনের পানীয় যা এসপ্রেসো, গরম দুধ এবং ফুটন্ত দুধের ফেনা দিয়ে তৈরি করা হয়। কাফে লাতে বা দুধ-কফির থেকে কাপুচিনোতে ফুটন্ত বা ঘন দুধের পরিমাণ অনেক কম থাকে। কাপুচিনো কফি সাধারণত চিনামাটির কাপে পরিবেশন করা হয়। কাপুচিনোর উপরের দুধ-ফেনা অন্তরক হিসেবে কাজ করে এবং কফি বেশি সময় ধরে গরম রাখে।
"কাপ্পুচ্চিনো" শব্দটি ইতালীয় ভাষা থেকে এসেছে, যার অর্থ "ছোট ঢাকনি"। ইতালির "কাপ্পুচ্চো" নামের একদল পাদ্রি সর্বদা মাথায় সাদা রঙের ঢাকনি বা হুড পড়তেন। এই সাদৃশ্য থেকেই "কাপ্পুচ্চিনো" কফির নাম এসেছে।
কাপুচিনো তৈরিকারী এসপ্রেসো কফি মেশিনও ইতালিতেই প্রথম উদ্ভাবিত হয়। ইতালি থেকে দ্বিতীয় বিশ্বযুদ্ধের পরে এটি পশ্চিমা বিশ্বের সর্বত্র ধীরে ধীরে ছড়িয়ে পড়ে। ১৯৯০-এর দশকের দিকে উত্তর আমেরিকাতে বিভিন্ন ব্র্যান্ডের কফির দোকানের প্রসার ঘটলে সেখানে কাপুচিনোর প্রচলন বেড়ে যায়।
পালানি
পালানি (তামিলে பழனி) হল একটি শহর যা তামিল নাদুর দক্ষীণ ভারতীয় দিন্দিগুল জেলায় অবস্থিত। তামিল ভাষায় ‘পালানি’ উচ্চারণ করার সময় একটি বিশেষ ‘L’ ব্যবহার করা হয়। এটি দিন্দিগুল শহর থেকে ৬০ কিমি দূরে অবস্থিত। এটি একটি খুবই পরিচিত তীর্থযাত্রার স্থান যেখানে প্রতি বছর প্রায় ৭০ লাখ নিয়গী পালানি মুরুগার মন্দির দর্শন করে এবং মুরুগা দেবতার পূজা করে। এই মন্দির তামিল নাদুর যেকোন স্থান থেকে বেশি সংখ্যক লোক আকৃষ্ট করে।
তামিলের প্রাচীন লেখায় পালানির উল্লেখ রয়েছে। এক স্থানীয় সংস্কারে উল্লেখ রয়েছে যে এক বায়উন নামক উপজাতীয় সর্দার বনে এক ময়ূরের দেখা পায় যা ঠান্ডায় কাপতে থাকে এবং তাকে বাচানোর জন্য নিজের পড়নের বস্ত্র খুলে সেই ময়ূরের গায় দিয়ে দেয়। যদিও এই লোককাহিনীতে সত্যতার খোঁজ পাওয়া যায় না, এটি যে বিষয় তুলে ধরে তা হল - যে সে কালে এ স্থানটিতে এতই সংখ্যক লোক বাস করতো যে তাদের এক উপজাতীয় সর্দারও ছিল। ময়ূরেরো সংখ্যা বৃহৎ ছিল। ময়ূরদের সেকালের মানুষ অত্যন্ত স্রদ্ধা করতো এবং প্রাণিগুলোকে দেবতা শুব্রহ্মান্যানের সংবর্ধনা দিত। আর জানা যায় যে প্রাচীন পালানিরা প্রচন্ড ঠান্ডার কারনে মোটা বস্ত্র ব্যবহার করতো।
১৮ম শতাদ্বী
২০০১ সালের ভারতীও আদমশুমারি অনুযায়ী, পালানির জনসংখ্যা হল ৬৭,১৭৫, যার মাঝে ৫১% পুরুষ এবং ৪৯% স্ত্রী। পালানির গড়ে শিক্ষার হাড় হল ৭৫% যা হল জাতীয় শিক্ষার হার থেকে অধীক। পুরুষদের শিক্ষার হাড় হল ৮১% এবং মহিলাদের হল ৬৯%। পালানিতে প্রায় ১০% জনসংখ্যার বয়স ৬ বছরের নিচে। উল্লেখযোগ্য উৎসবের মধ্যে রয়েছে “থাইপুসাম” এবং পাঙ্গুনি “উত্থিরাম”। সেথুরামান হল পালানির প্রথম স্বায়ত্তশাসক।
পালানির বৃহৎ অংশই হল পান্দারাম এবং পিল্লি গোত্তের। তাছাড়া অসংখ্যক নায়াকাররাও (নাইদু) রয়েছে।
পালানিতে তামিল ভাষা এবং মাদুরাই ভাষার মিশ্রণে তৈরি ভাষা বেশির ভাগ মানুষ ব্যবহার করে।
জোসেফ গ্রিনবার্গ
জোসেফ হ্যারল্ড গ্রিনবার্গ () (২৮শে মে, ১৯১৫ - ৭ই মে, ২০০১) একজন প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। তিনি ভাষাবৈজ্ঞানিক শ্রেণীকরণবিদ্যার উপর কাজের জন্য স্মরণীয় হয়ে আছেন।
গ্রিনবার্গ নিউ ইয়র্ক শহরের ব্রুকলিনে জন্মগ্রহণ করেন। তিনি বহুদিন যাবৎ স্ট্যানফোর্ড বিশ্ববিদ্যালয়ে অধ্যাপনা করেছিলেন।
নিজনি নভোগোরোদ মেট্রো
নিজনি নভোগোরোদ মেট্রো () রাশিয়ার চতুর্থ বৃহত্তম শহর নিজনি নভোগোরোদকে সেবা প্রদানকারী দ্রুত পরিবহন ব্যবস্থা। ১৯৮৫ সালে চালু হওয়া এই মেট্রোতে ১৩টি স্টেশন আছে। লাইনগুলির মোট দৈর্ঘ্য ১৫.৩ কিলোমিটার।
জন ম্যাডেন
জন ফিলিপ ম্যাডেন (ইংরেজি ভাষায়: John Philip Madden) (জন্ম: ৮ই এপ্রিল, ১৯৪৯) ইংরেজ চলচ্চিত্র, টেলিভিশন, মঞ্চ এবং বেতার পরিচালক। ব্রিটিশ স্বাধীন চলচ্চিত্রের মাধ্যমে কর্মজীবন শুরু করেছিলেন। স্নাতক ডিগ্রি লাভ করেন সিডনি সাসেক্সের ইউনিভার্সিটি অফ কেমব্রিজ থেকে, ১৯৭০ সালে। তার পড়াশোনার বিষয় ছিল ইংরেজি সাহিত্য। স্নাতক হওয়ার পরপরই শার্লক হোম্‌স এবং "ইনস্পেক্টর মোর্স" সিরিয়ালগুলোর কয়েকটি পর্বের মাধ্যমে টেলিভিশনে কাজ করা শুরু করেন। এ পর্যন্ত তার সবচেয়ে বড় অর্জন শেক্সপিয়ার ইন লাভ সিনেমা পরিচালনা করা। ১৯৯৯ সালের অস্কার উৎসবে এই সিনেমা সেরা চলচ্চিত্র হিসেবে একাডেমি পুরস্কার অর্জন করে।
এইচআর ৮৭৯৯
এইচআর ৮৭৯৯ (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগতের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।
মৎসমুখ
মৎসমুখ (ইংরেজি ভাষায়: Fomalhaut; আরবি ভাষায়: فم الحوت) দক্ষিণ মীন মণ্ডলের সবচেয়ে বড় তারা। এটি পৃথিবীর আকাশে দৃশ্যমান সবচেয়ে উজ্জ্বল তারাগুলোর একটি। এর আন্তর্জাতিকভাবে গৃহীত নাম হচ্ছে "ফোমালহট" বা "ফোমালট"। কিন্তু ইংরেজি নামটি প্রকৃতপক্ষে আরবি فم الحوت থেকে এসেছে। আরবিতে এই শব্দের অর্থ "তিমির মুখ"। এই আরবি নাম থেকেই ভারতবর্ষে মৎসমুখ নাম চয়ন করা হয়েছে। এটা এ-ধরনের প্রধান ধারার তারা। পৃথিবী থেকে এর দূরত্ব ২৫ আলোকবর্ষ বা ৭.৭ পারসেক।
২০০০ সালের মার্চ মাস পর্যন্ত মৎসমুখ ও নদীমুখ ছিল খ-গোলকে অবস্থিত এমন দুটি প্রধম মানের তারা যারা গোলকের অন্য যেকোন প্রথম মানের তারা থেকে সর্বাধিক দূরত্বে অবস্থান করে। কিন্তু পরবর্তীকালে অবস্থার পরিবর্তন হয়েছে। পর্যবেক্ষণের মাধ্যশে জানা গেছে বর্তমানে খ-গোলকের সবচেয়ে বিচ্ছিন্ন প্রথম মানের তারা হচ্ছে জ্যেষ্ঠা যা বৃশ্চিক রাশিতে অবস্থিত।
২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত একটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে।
সুলতানপুর ইউনিয়ন, রাউজান
সুলতানপুর বাংলাদেশের চট্টগ্রাম জেলার অন্তর্গত রাউজান উপজেলার একটি সাবেক ইউনিয়ন।
সুলতানপুর ইউনিয়নের আয়তন ছিল ২৮০৪ একর (১১.৩৫ বর্গ কিলোমিটার)।
সুলতানপুর ইউনিয়ন ছিল রাউজান উপজেলার আওতাধীন ৫নং ইউনিয়ন পরিষদ। তবে রাউজান পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
কোদালা ইউনিয়ন
কোদালা বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
কোদালা ইউনিয়নের আয়তন ৮৬১৬ একর (৩৪.৮৭ বর্গ কিলোমিটার)।
২০১১ সালের পরিসংখ্যান অনুযায়ী কোদালা ইউনিয়নের জনসংখ্যা ৩০,২৮৮ জন। এর মধ্যে পুরুষ ১৫,৯৭৯ জন এবং মহিলা ১৪,৩০৯ জন।
রাঙ্গুনিয়া উপজেলার দক্ষিণাংশে কর্ণফুলি নদীর অববাহিকায় কোদালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে পদুয়া ইউনিয়ন; পশ্চিমে শিলক ইউনিয়ন; উত্তরে কর্ণফুলি নদী, মরিয়মনগর ইউনিয়ন ও চন্দ্রঘোনা কদমতলী ইউনিয়ন এবং পূর্বে রাঙ্গামাটি জেলার কাপ্তাই উপজেলার রাইখালী ইউনিয়ন ও রাজস্থলী উপজেলার বাঙ্গালহালিয়া ইউনিয়ন অবস্থিত।
১৯৮৯ সালে ৯নং শিলক ইউনিয়নকে বিভক্ত করে ১২নং কোদালা ইউনিয়ন গঠন করা হয়।
কোদালা ইউনিয়ন রাঙ্গুনিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত:
কোদালা ইউনিয়নের স্বাক্ষরতার হার প্রায় ৪৪.০৭%। এ ইউনিয়নে ১টি মাধ্যমিক বিদ্যালয়, ২টি মাদ্রাসা, ৯টি প্রাথমিক বিদ্যালয় ও ২টি কিন্ডারগার্টেন রয়েছে।কাপ্তাই সড়কের গোডাউন হতে ২য় কর্ণফুলি সেতু পার হয়ে সরফভাটা ও শিলক ইউনিয়নের উপর দিয়ে কোদালা আসা যায়। আবার চন্দ্রঘোনা লিচুবাগান হতে ফেরিঘাট পার হয়ে রাইখালী বাজারের উপর দিয়েও কোদালা আসা যায়। যোগাযোগের প্রধান মাধ্যম সিএনজি চালিত অটোরিক্সা।
কোদালা ইউনিয়নে ২৩টি মসজিদ, ১টি ঈদগাহ ও ৩টি মন্দির রয়েছে।
কোদালা ইউনিয়নের উত্তর পাশ দিয়ে বয়ে চলেছে কর্ণফুলি নদী। এছাড়াও এ ইউনিয়নের উপর দিয়ে প্রবাহিত হচ্ছে ডং খাল, রক্তছড়ি খাল, কোদালা খাল এবং নতুন খাল।
কোদালা ইউনিয়নের প্রধান হাট/বাজার হল কোদালা বাজার।
ফ্রঁ
ফ্রঁ (ফ্রাংক; ₣) অনেকগুলি আধুনিক রাষ্ট্রের মুদ্রার নাম। এটি একদা কেবল ফ্রান্স, বেলজিয়াম, লুক্সমবুর্গ, অ্যান্ডোরা এবং মোনাকোর মুদ্রার নাম ছিল। বর্তমানে এসব দেশে আর ফ্রঁ প্রচলিত নেই, কিন্তু সুইস ফ্রঁ সুইজারল্যান্ড ও লিশটেনষ্টাইনে, এবং আফ্রিকার বেশ কিছু দেশ যারা অতীতে ফ্রান্স ও বেলজিয়ামের প্রাক্তন উপনিবেশ ছিল, তাদের মুদ্রার নামে ফ্রঁ ব্যবহার করা হয়।
ফ্রান্সের রাজা ২য় জন ১৩৬০ সালে প্রথম একটি স্বর্ণমুদ্রার আকারে ফ্রঁ-র প্রচলন করেন। মুদ্রাটির উপরে লাতিন ভাষাতে মুদ্রিত ছিল: Johannes Dei Gratia Francorum Rex ("ইয়োহান্নেস্‌ দেই গ্রাতিয়া ফ্রাংকোরুম্‌ রেক্স্‌" "জন, ঈশ্বরের দয়ায় ফ্রাংকদের রাজা")। ১৫শ শতকের মাঝামাঝি নাগাদ এই ফ্রঁ-টি অপ্রচলিত হয়ে পড়ে কিন্তু পরবর্তী ফরাসি মুদ্রাগুলিতে নামটি ব্যবহার করা হতে থাকে। ১৯৯৯ সাল থেকে আইনগতভাবে এবং ২০০২ সাল থেকে কার্যকরীভাবে ফ্রান্স, বেলজিয়াম, লুক্সেমবুর্গ ও মোনাকোতে ফরাসি ফ্রঁ-র বদলে ইউরো ব্যবহার করা শুরু হয়। তবে সুইজারল্যান্ডের অর্থনৈতিক প্রতিষ্ঠানগুলির কারণে আজও ফ্রঁ একটি শক্তিশালী মুদ্রা।
১ ফ্রঁ-কে সাধারণত ১০০ ভাগে ভাগ করা হয় যার নাম সঁতিম (centime)।
একোল নর্মাল সুপেরিয়র
একোল নর্মাল সুপেরিয়র () ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।
একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।
একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।
একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।
কিয়েভ মেট্রো
কিয়েভ মেট্রো (ইউক্রেনীয় ভাষায়: Київський метрополітен "ক্যিয়িভ়্‌স্ক্যিই মেত্রোপলিতেন্‌") ইউক্রেনের রাজধানী কিয়েভকে সেবা প্রদানকারী একটি দ্রুত পরিবহন ব্যবস্থা। সোভিয়েত ইউনিয়নের ৩য় মেট্রো হিসেবে (মস্কো ও সেন্ট পিটার্সবার্গের পরে) ১৯৬১ সালে এটি চালু হয়। বর্তমানে এটি দৈনিক প্রায় ১৭ লক্ষ যাত্রী পরিবহন করে, যা কিয়েভ শহরের মোট পরিবহন ভারের এক-তৃতীয়াংশ। এর আর্সেনালনা স্টেশনটি বিশ্বের সবচেয়ে গভীর মেট্রো স্টেশনগুলির একটি; এটি ভূগর্ভে ১০২ মিটার গভীরে অবস্থিত।
অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)
অল কোয়ায়েট অন দ্য ওয়েস্টার্ন ফ্রন্ট () লুইস মাইলস্টোন পরিচালিত যুদ্ধবিরোধী চলচ্চিত্র যা ১৯৩০ সালে মার্কিন যুক্তরাষ্ট্রে মুক্তি পায়। এরিক মারিয়া রেমার্ক এর উপন্যাস "Im Westen nichts Neues" (অল কোয়ায়েট অন দ্য ওয়েস্টার্ন ফ্রন্ট) অবলম্বনে এই সিনেমা নির্মীত হয়েছে। চরিত্রায়ন অবশ্য মার্কিন অভিনেতারাই করেছেন। তাই প্রেক্ষিত জার্মান হলেও এই সিনেমার জার্মান যোদ্ধারা ইংরেজিতেই কথা বলেছেন।
এই সিনেমাকে প্রথম বিশ্বযুদ্ধের আদর্শ রূপায়ণ হিসেবে বিবেচনা করা হয়। যুদ্ধের মূলধারাকে নিষ্ঠার সাথে অনুসরণ করার জন্যই এই সিনেমা ইতিহাসে বিখ্যাত হয়ে আছে। অ্যামেরিকান ফিল্ম ইনস্টিটিউট তাদের সর্বকালের সেরা ১০০ মার্কিন চলচ্চিত্রের তালিকায় এই একে ৫৪ নম্বরে স্থান দিয়েছিলো। অবশ্য ২০০৭ সালে নতুনভাবে প্রকাশিত তালিকা থেকে এটা বাদ পড়েছে। পরবর্তীতে ২০০৮ সালে এএফআই ১৫০০ চলচ্চিত্রমোদীর ভোটাভুটির ভিত্তিতে সেরা ১০টি জনরে সেরা ১০টি করে মার্কিন ক্লাসিক সিনেমার নাম প্রকাশ করে। এই তালিকায় সর্বকালের সেরা ১০টি মার্কিন এপিক সিনেমার তালিকায় অল কোয়ায়েট অন দ্য ওয়েস্টার্ন ফ্রন্ট ৭ নম্বরে স্থান পেয়েছে। ১৯৯০ সালে ইউনাইটেড স্টেট্‌স লাইব্রেরি অফ কংগ্রেস তাদের জাতীয় ফিল্ম রেজিস্ট্রিতে একে অন্তর্ভুক্ত করেছে। মুক্তির সময়ও এই সিনেমা প্রশংসিত হয়েছিলো। সেরা ছবি এবং সেরা পরিচালকের একাডেমি পুরস্কার অর্জনই তার প্রমাণ।১৯২৯–৩০ একাডেমি পুরস্কার
লুইস মাইলস্টোন
লুইস মাইলস্টোন (ইংরেজি ভাষায়: Lewis Milestone) (৩০শে সেপ্টেম্বর, ১৮৯৫ - ২৫শে সেপ্টেম্বর, ১৯৮০) একাডেমি পুরস্কার বিজয়ী মার্কিন চলচ্চিত্র পরিচালক। তার করা সবচেয়ে বিখ্যাত সিনেমাগুলো হচ্ছে "টু অ্যারাবিয়ান নাইট্‌স" (১৯২৭), "অল কোয়ায়েট অন দ্য ওয়েস্টার্ন ফ্রন্ট" (১৯৩০), "দ্য জেনারেল ডাইড অ্যাট ডন" (১৯৩৬) এবং "মিউটিনি অন দ্য বাউন্টি" (১৯৬২)। তিনি দুই দুইবার সেরা পরিচালক হিসেবে অস্কার লাভ করেন। এছাড়া আরও দুইবার মনোনয়ন লাভ করেছিলেন।
চার্লি চ্যাপলিনের চলচ্চিত্র তালিকা
চার্লি চ্যাপলিন চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।
১৯৬৪ সালে চ্যাপলিন তার দাপ্তরিক চলচ্চিত্র তালিকা নিয়ে "মাই অটোবায়োগ্রাফি" নামে একটি বই প্রকাশ করেন। এই চলচ্চিত্র তালিকায় ১৯১৪ সাল থেকে ১৯৭৬ সাল পর্যন্ত মুক্তিপ্রাপ্ত ৮০টি চলচ্চিত্র অন্তর্ভুক্ত ছিল। ডেভিড রবিনসনের ১৯৮৫ সালে জীবনীমূলক বই "চ্যাপলিন: হিজ লাইফ অ্যান্ড আর্ট" বইয়ে আরও বিস্তারিত বিবরণ রয়েছে। এই বইতে চ্যাপলিনের শেষ চলচ্চিত্র "আ কাউন্টলেস ফ্রম হংকং" (১৯৬৭) কে ৮১তম চলচ্চিত্র হিসেবে অন্তর্ভুক্ত করেছে। ২০১০ সালে "আথিফ ক্যাচার" (১৯১৪) ছবিটিকে ৮২তম চলচ্চিত্র হিসেবে অন্তর্ভুক্ত করা হয়। এটি তার প্রথম দিকের কিস্টোন স্টুডিওজের চলচ্চিত্র, যা হারিয়ে গেছে।
চ্যাপলিন কিস্টোন স্টুডিওজ-এর ৩৬টি চলচ্চিত্রে অভিনয় করেন, সবগুলো চলচ্চিত্র প্রযোজনা করেন মার্ক সিনেট।
ব্লেড রানারের বিষয়বস্তু
ব্লেড রানারে প্যারানয়া একটি গুরুত্বপূর্ণ স্থান অধিকার করে আছে। ২০১৯ সালের লস এঞ্জেলেসে যখন বৃষ্টি পড়তে শুরু করে তখন থেকেই এই প্যারানয়া তথা নির্যাতন ভ্রমের সূচনা। পুরো সিনেমা জুড়েই তা বিরাজ করে এবং দর্শকদের মনে বিভিন্ন সন্দেহের উদ্রেক করে। নির্যাতন ভ্রমের মতই দর্শকরা এক ধরনের ভ্রম বা অনিশ্চয়তার মধ্যে পতিত হয়।
ব্লেড রানারের ক্ষেত্রে প্যারানয়াকে নির্যাতন ভ্রম না বলে বরং "অনুপ্রবেশ ভ্রম" বলা যায়। রেপ্লিক্যান্টরা পৃথিবীতে প্রবেশ করেছে। এই ঘটনায় সবাই সোচ্চার হয়ে গেছে। তাদের অনুপ্রবেশের উদ্দেশ্য কেউ স্পষ্ট না জানলেও সবাই খারাপ কিছু একটা ধরে নিচ্ছে। রেপ্লিক্যান্টদের ধরার জন্য "ভয়েট-কাম্প্‌ফ টেস্ট" নামে একটা পরীক্ষা শুরু করা হয়েছে। আন্ডারকাভার পুলিশ ও সিনিয়র ব্লেড রানার হল্ডেন যখন প্রথম লিয়ন নামক এক রেপ্লিক্যান্টের উপর এই টেস্ট চালাতে শুরু করে তখনই অনুপ্রবেশ ভ্রমের বিষয়টা চোখে পড়ে।
হো ভাষা
হো ভাষা, বিহার হো বা লংকা কোল নামেও পরিচিত, অস্ট্রো-এশীয় ভাষাপরিবারের একটি মুন্ডা ভাষা, যা প্রধানত ভারতে ও বাংলাদেশে প্রচলিত। প্রায় ১০ লক্ষ লোক ভাষাটিতে কথা বলে। ভাষাটি দেবনাগরী বা বরং ক্ষিতি লিপিতে লেখা হয়। হো জাতির লোকেরা এই ভাষাতে কথা বলে।
হাকা চিন ভাষা
হাকা চিন ভাষা পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে। এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।
হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।
হ্নীলা ইউনিয়ন
হ্নীলা বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
হ্নীলা ইউনিয়নের আয়তন ১৬,৪৮৬ একর (৬৬.৭২ বর্গ কিলোমিটার)।
২০১১ সালের পরিসংখ্যান অনুযায়ী হ্নীলা ইউনিয়নের লোকসংখ্যা ৪৯,৯৯০ জন। এর মধ্যে পুরুষ ২৫,৯৭৪ জন এবং মহিলা ২৪,০১৬ জন।
টেকনাফ উপজেলার পূর্বাংশে হ্নীলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে হোয়াইক্যং ইউনিয়ন, পশ্চিমে হোয়াইক্যং ইউনিয়ন ও টেকনাফ সদর ইউনিয়ন, দক্ষিণে টেকনাফ সদর ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।
হ্নীলা ইউনিয়ন টেকনাফ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
হ্নীলা ইউনিয়নের স্বাক্ষরতার হার ৩৪.০২%। এ ইউনিয়নে ১টি কামিল মাদ্রাসা, ১টি উচ্চ মাধ্যমিক কলেজ, ২টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা (বালিকা), ২টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।হ্নীলা ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
হ্নীলা ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।
হ্নীলা ইউনিয়নের প্রধান ২টি হাট-বাজার হল হ্নীলা বাজার এবং হ্নীলা মৌলভীবাজার।
সাবরাং ইউনিয়ন
সাবরাং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।
২০১১ সালের পরিসংখ্যান অনুযায়ী সাবরাং ইউনিয়নের লোকসংখ্যা ৪৬,৫১২ জন। এর মধ্যে পুরুষ ২৪,০৯২ জন এবং মহিলা ২২,৪২০ জন।
টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।
সাবরাং ইউনিয়ন টেকনাফ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
সাবরাং ইউনিয়নের স্বাক্ষরতার হার ১৯.৫৪%। এ ইউনিয়নে ৩টি মাধ্যমিক বিদ্যালয় ও ১১টি প্রাথমিক বিদ্যালয় রয়েছে।
সাবরাং ইউনিয়নে যোগাযোগের প্রধান সড়ক হল টেকনাফ-শাহপরীরদ্বীপ সড়ক। প্রধান যোগাযোগ মাধ্যম সিএনজি চালিত অটোরিক্সা।
সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে বঙ্গোপসাগর।
সাবরাং ইউনিয়নের প্রধান ৩টি হাট-বাজার হল সিকদার পাড়া বাজার, নোয়া পাড়া বাজার এবং শাহপরীর দ্বীপ বাজার।